#### E L Ő T E R J E S Z T É S

**A Városstratégiai, Idegenforgalmi és Sport Bizottság 2022. május 24-i ülésére**

**Javaslat a Herényi temető új parcella kiosztására**

A Herényi temetőben a sírhelyek elfogytak, a korábbi tervekben szereplő parcellakiosztás viszont nem biztosít megfelelő mennyiségű sírhelyet.

Fentiek miatt Szombathely Megyei Jogú Város Önkormányzata felkérte Szily Adrien okleveles táj- és kertépítész tervező asszonyt a Herényi temető meglévő parcellakiosztás átdolgozására. A terv az előterjesztés mellékletét képezi.

Az új terv többek között az alábbiak szerint módosítja a kiosztást:

• urnafal (kolumbárium) elhagyása, helyette urnasírok kialakítása;

• az urnasírok kerüljenek közelebb egymáshoz, ahol lehet, új urna sírsorok kialakítása;

• a hagyományos koporsós sírsorok esetében a sírsorok fej-fej kialakítása;

• a II. koporsós sírok a sírsorok egyik végére kerüljenek egymás mellé;

• a szóróparcella előtti 4 m széles út csökkentése 3 m szélesre;

• cserjék elhagyása.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. május „ ”**

 **/: Horváth Soma :/**

**HATÁROZATI JAVASLAT**

**……../2022. (V.24.) VISB számú határozat**

A Városstratégiai, Idegenforgalmi és Sport Bizottság a „Javaslat a Herényi temetőben új parcella kiosztására” című előterjesztést megtárgyalta, és az SZMSZ 54. § (1) bekezdés 18. pontja alapján az előterjesztés melléklete szerinti tervet jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 Tóth Kálmán a Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője

 Jancsóné Sárdi Katalin, a Vas Megyei Temetkezési Kft. ügyvezetője)

**Határidő:** azonnal